NARVA LINNAVOLIKOGU
OTSUS

                                                                                                                                    Eelnõu

Narva Linnavolikogu 25.11.2010 otsuse nr 170 “Projekti " Unikaalse Eesti ja Vene kindluste ansambli kui ühtse turismitoote arendamine: Juurdepääsu parendamine. EstRusFortTour- 2. etapp" teostaja määramine, sildfinantseerimise ja omafinantseeringu kinnitamine“ muutmine
Otsus võetakse vastu Kohaliku omavalitsuse korralduse seaduse § 22 lõike l punkti 8 alusel.
1. ASJAOLUD JA MENETLUSE KÄIK

Narva Linna Arenduse ja Ökonoomika Amet koostöös Narva Muuseumi ja Vene partneritega (Ivangorodi linnavalitsus ja Leningradi oblasti valitsuse muuseumiagentuur) realiseerib projekti “Unikaalse Eesti ja Vene kindluste ansambli kui ühtse turismitoote arendamine/ EstRusFortTour- 2. etapp ”, mida oli heaks kiitnud Euroopa naabrus- ja partnerlusinstrumendi (ENPI) Eesti-Läti-Vene piiriülese koostöö programm. 
Projekti eesmärgiks on tõsta Narva ja Ivangorodi külastuskeskkonna atraktiivsust ja konkurentsivõimet ning selle tulemusena genereerida piirkonnas täiendavat turismitulu läbi piirkonna olulisema ressurssi – Narva ja Ivangorodi kindlustused – kasutuselevõttu ja selle baasil uue ligitõmbava ja piiriregiooni külastamise motivatsiooni tõstva ajaloo- ja kultuuripärandil ühise turismitoote loomise.

Projekti kogu eelarve oli  ca 34 735 452 krooni ehk  2 220 000  eurot,  millest Narva linna eelarve on ca 17 367 726 krooni ehk 1 110 000 eurot ja omafinantseering moodustab kuni ca 1 736 773 krooni ehk  111 000 eurot (10% Narva linna projekti eelarvest)  ja Vene partnerite projekti eelarve oli ca 17 367 726 krooni ehk 1 110 000 eurot ja omafinantseering  moodustab  kuni 1 736 773  kr, 111 000 eurot (10% Vene partnerite projekti eelarvest).
Projekti hindamisel Programm vähendas projekti eelarvet 15% võrra. Praegu Narva linna projekti eelarve on 906 098,20 eurot. Arvestades ülaltoodut projekti partnerid kooskõlastades programmiga vähendasid veel projekti tegevusi ning selle tulemusena on kokku hoitud omafinantseeringut summas 20 390 eurot.  

Projekti raames kavandatakse teostada Lossipargi rekonstrueerimistöid (sh Lossipargi haljastamine, korrastamine, linnusesse juurdepääsu teede ehitamine, purskkaevu restaureerimine ning viitade, stendide ja infotahvlite paigaldamine), Ivangorodi kindluse juurdepääsu rekonstrueerimistöid, ühist Narva ja Ivangorodi kindluste audio-tuuri väljatöötamist ja reklaamkampaania läbiviimist.
9. mail 2012. a. kuulutas Narva Muuseum välja projekti "Unikaalse Eesti ja Vene kindluste ansambli kui ühtse turismitoote arendamine. 2. etapp / EstRusFortTour-2" raames riigihanke "Narva lossipargi haljastus- ja heakorrastustööd"  ehitustööde läbiviimiseks (Narva Linnavalitsuse 02.05.2012.a. korraldus nr 336-k). Avatud hankemenetluse käigus saabunud pakkumus (Lemminkäinen Eesti AS) oli tagasilükatud, kuna pakkumuse maksumus ületas riigihanke eeldatavat maksumust nii, et hange ei olnud sellise maksumusega Narva Muuseumile vastuvõetav (Narva Linnavalitsuse 27.06.2012.a. korraldus nr 624-k). 

Et mahtuda projektis ettenähtud eelarvesse, otsustati kordushanke ettevalmistamisel mõned ehitustööd (mänguväljak, ümber mänguväljaku puitkattega tee ja vundamentidega malmpiirde ehitamine) jätta projekti raames tegemata ning paralleelselt otsida odavamaid lahendusi ehitusprojektis ettenähtud materjalidele ja vahenditele. 14. septembril 2012 saabus Eesti-Läti-Vene piiriülese koostööprogrammist 2007-2013 positiivne vastus esitatud muudatuste kohta.

27. septembril 2012. a. kuulutas Narva Muuseum välja uue riigihanke „Narva lossipargi haljastus- ja heakorrastustööd“ ehitustööde läbiviimiseks (Narva Linnavalitsuse 24.09.2012.a. korraldus nr 911-k). Hankemenetluse käigus saabunud pakkumuse (Lemminkäinen Eesti AS) eeldatav maksumus oli 827 079, 78 eurot, mis on 116 442 eurot võrra kallim riigihanke eeldatavast maksumusest (lisa 1, 2). Pakkumuse edukaks tunnistamist takistab ainult see asjaolu, et Narva Muuseumil ei ole eelarves vahendeid, et katta vahe summas 116 442 eurot.

Narva Muuseum on seisukohal, et ei ole mõistlik lükata tagasi Lemminkäinen Eesti AS pakkumuse ja korraldada kolmandat hankemenetlust, kuna see veelgi vähendab aega ehitustööde teostamiseks ning ei taga, et järgmise hankemenetluse käigus laekub soodsam pakkumus.

Seoses ülestooduga on vaja leida võimalust Narva Muuseumi omafinantseeringu ja sildfinantseeringu suurendamist käesolevas projektis, et katta vahe summas kuni 96 052 eurot.

Samuti on vaja lükata edasi omafinantseerimise tähtaega seoses projekti lõpptähtaja edasilükkumisega kuni 2014. aasta aprillini, kuna Programmil kulus projekti hindamisele planeeritust rohkem aega (neli kuud rohkem).
2. ÕIGUSLIKUD ALUSED
Kohaliku omavalitsuse korralduse seaduse (edaspidi KOKS) § 22 lg 1 p 8 ning Narva Linnavolikogu 29. juuni 2000. a määrusega nr 36/16 kinnitatud „Narva linna põhimääruse“ punkti 4.4.14. kohaselt volikogu ainupädevusse kuulub laenude ja teiste varaliste kohustuste võtmine. 
Valla- ja linnaeelarve seaduse (edaspidi VLES) § 8 lg 1 p-st 3 tulenevalt võib vald või linn võtta laenu üksnes valla või linna arengukavas ettenähtud investeeringuteks, järgides sealjuures VLES § 8 lg 1 p-des 2 ja 3 sätestatud tingimusi. Vastavalt KOKS § 37 lg p-le 3 laenude võtmise aluseks on arengukava.
“Unikaalse Eesti ja Vene kindluste ansambli kui ühtse turismitoote arendamine/ EstRusFortTour- 2. etapp ”, mida oli heaks kiitnud Euroopa naabrus- ja partnerlusinstrumendi (ENPI) Eesti-Läti-Vene piiriülese koostöö programm on kantud Narva linna arengukavasse. 
Lähtudes eeltoodust on Narva Linnavolikogu õiguspädev otsustada “Unikaalse Eesti ja Vene kindluste ansambli kui ühtse turismitoote arendamine/ EstRusFortTour- 2. etapp ”, mida oli heaks kiitnud Euroopa naabrus- ja partnerlusinstrumendi (ENPI) Eesti-Läti-Vene piiriülese koostöö programmi oma- ja sildfinantseeringu suurendamist ja muuta sama küsimuse kohta varem võetud otsused.
3. OTSUS

Muuta Narva Linnavolikogu 25.11.2010 otsuse nr 170 “Projekti " Unikaalse Eesti ja Vene kindluste ansambli kui ühtse turismitoote arendamine: Juurdepääsu parendamine. EstRusFortTour- 2. etapp" teostaja määramine, sildfinantseerimise ja omafinantseeringu kinnitamine punktid 3.3. ja 3.4. ja sõnastada antud punktid järgmiselt:
3.3 Kinnitada projekti omafinantseeringuks aastatel 2011-2014 kokku kuni 207 052 eurot.
3.4 Narva Linnavalitsusel võtta laenu punktis 3.3 nimetatud omafinantseeringu katmiseks aastatel 2011-2014 järgmiselt: 2011. aastal kuni 1 820 eurot; 2012. aastal kuni 4 400 eurot; 2013. aastal kuni 190 832 eurot; 2014.aastal kuni 10 000 eurot.
Teistes osades 25.11.2010 otsus nr 170 jääb muutamata.
 

4. VAIDLUSTAMINE
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavaks tegemisest.

5. OTSUSE JÕUSTUMINE

Otsus jõustub seadusega sätestatud korras.

Aleksandr Jefimov

Linnavolikogu esimees

